کوئٹہ (آن لائن) ڈپٹی کمشنر کوئٹہ میجر (ر) اورنگزیب بادینی پارینے کہ الخدمت فاؤنڈیشن نا چوری تا ولفنگ پروگرام ستا کڑزک ودا انسانیت ءِ بچفنگ نا پروگرام اسے‘ چوری تے ولفنگ‘ اوفتے خوانفنگ و اوفتے راجی اخلاقی گندہ ئی تیان بچفنگ کن تعلیم وہیلکاری تننگ دنیا و آخرت نا جوان ءُ کاریم اسے‘ دا دینی فرض ءِ پورو کننگ آ نن الخدمت فاؤنڈیشن ءِ سلام کینہ و راجی آسودہی تنظیم تتون اوار حکومتی ادارہ غاتے داسہ دا وڑ انا جوان انگا پراجیکٹ آتے ٹی الخدمت تون کمک کروئی مریک‘ چوری آ چناتا دا احساس تننگانے کہ او خوانسا راج انا جوان ءُ بندغ جوڑ مننگ کیرہ۔ دا خیال آتا درشانی ءِ او الخدمت فاؤنڈیشن کفالت یتاما پراجیکٹ نا رد اٹ چوری آچناتیکن اڈ تروک فن مصوری ومضمون نویسی نا گو انا دود آن تران کرسا کرے۔
